Златна јабука и девет пауница (народна бајка)
Златна јабука и девет пауница је епска приповјетка из Српске народне књижевности. Објављена је 1853. године у дјелу Вука Стефановића Караџића "Српске народне приповетке". Књижевни род је епика, а књижевна врста народна бајка.

Тема  
Основном темом народне бајке "Златна јабука и девет пауница" се може сматрати љубав између двоје младих људи. Али то није било каква љубав већ она истинска, чиста у којој је свако спреман на разна одрицања и уступке, само да би био са вољеном особом.

Мјесто и вријеме радње  

Као у свим бајкама немогуће је одредити прецизно вријеме и мјесто радње. Линеарно протичући, време бајке је неодређено, давна прошлост некадашњих збивања. Радња започиње нагло, и од тог тренутка смењују се дани и ноћи, неосетно се нижу месеци и године, током којих се ликови не мењају и не старе.
 
У овој бајци се не именује ниједан наведен топоним нити се историјско-географски одређује. То чини простор ове бајке апстрактним. Као што је за време бајке значајна опозиција дан/ноћ, тако је за простор бајке значајна свој/туђи простор. На почетку бајке се спомиње царев двор у којем су цар и његова три сина. Испред двора се налази златна јабука. Лако је уочљиво да се простор дели на свој и туђи већ на почетку. „Свој“ простор је онај где је полазиште главног јунака. Јунак бајке, трећи царев син, полази из двора. Он улази у „туђи“ простор тиме што је изашао из свог.  За тај простор карактеристично је деловање нељудских и фантастичних сила и бића.

Анализа дјела   
Бајка је кратка, али пуна разних мотива којима се развија њена радња, а неки од главних су борба и потрага за чистом љубави, битка са нестварним створењима и још доста њих. Посебност ове приче је говор животиња. Одликује је уобичајени почетак и крај, те пишчево одржавање живости својим казивањем. Његово писање је на народном српском језику, богато епитетима и осталим стилским фигурама, међу којима су хипербола и градација. Специфичност народних приповјетки је често понављање, које се може наћи и у овом дјелу. Дјело је познато по побједи добра над злим, зато је то један од мотива. Млади цар и његова драга побјеђују сво зло које се на њиховом путу нађе. 

У овом дјелу има доста ликова од којих су главни цар са својом драгом. Ниједно од њих не одустаје од њихове љубави, ма колико год то било тешко. Главне карактеристике цара су његово поштење, преданост, сналажљивост, храброст, окрутност, али и праведност. Ове карактеристике могу се везати и за његову драгу.

Порука дјела 

Основном поруком бајке "Златна јабука и девет пауница" може се сматрати да је љубав та која премошћава све препреке ако је искрена и чиста. Сваки човјек има потребу да воли, буде вољен и бори се за своју љубав.

Спољашње везе  

 umotvorine
 katarina desancic

Српска народна књижевност
Бајке